Palus Maeotis
Palus Maeotis (Graece: Μαιῶτις λίμνη) vel Propontis, sive nunc mare Asoviense (Russice: Азовское море, Ucrainice: Азовське море) nominatur, mare est Oceani Atlantici, in Europa Orientali ad septentrio-orientem Ponti Euxini situm, per Bosporum Cimmerium cum eo coniunctum. Ad "aquas internas" Ucrainae et Russiae pertinet. De Maeotarum gente hoc nomen habet; Circassice et hodie МыутӀэ (Myutie) nuncupatur. Area paludis Maeotis est 39 milia chm², profunditas eius mediocris circa 7-8 m, maxima autem circa 14 m est. Flumina maxima in Maeotidem fluentes sunt Tanais, Rhombites Maior et Hypanis. Sinus maximi sunt Putridum mare, lingua terrae Arabatensi longissima a Maeotide separatum, sinus Taganrogensis, limenes Utliukensis et Lacteus. Portus paludis Maeotidis maximi sunt Kertschia Crimaeae, Mariopolis Graecorum rei publicae Donetskensis, Hygres regionis Zaporizhiensus, Rostovia ad Tanaim et Taganrogium regionis Rostoviensis, Temrucum territorii Crasnodariani.